ཆོས་མཛད
ཁྱོད་ཉིད་དལ་འབྱོར་རྙེད་དཀའ་སོགས།།བློ་ལྡོག་རྣམ་བཞི་རྒྱུད་ལ་ཁེལ་ངེས་ཀྱི།།འཇིག་རྟེན་བྱ་བ་དགོས་མེད་ཞེན་ལོག་དང་།།ལང་མེད་བསམ་པའི་ལྕག་གིས་དགེ་ལ་བསྐུལ།།མོས་

གུས་དཀར་པོ་གཅིག་ཐུབ་ཉམས་ལེན་དང་།།བླ་མ་ལྷ་དང་ཡེ་ཤེས་དབྱེར་མེད་པ།།བསལ་བཞག་མེད་པར་གཉུག་མའི་དེ་བཞིན་ཉིད།།རྒྱུན་དུ་སྐྱོང་བཞིན་གྱིར་བསྒོམ་ཕྱག་བསྟོད་སོགས།།
འདུས་བྱས་དགེ་ལ་འཁོར་གསུམ་བྲལ་བར་འབུངས།།བྱང་ཆུབ་སེམས་ལ་རྟག་ཏུ་འདྲིས་པར་བྱོས།།ཆོས་བརྒྱད་བློ་ངན་རྒྱབ་ཏུ་བོར་ལ་ཐོངས།།ཉོན་མོངས་སྐྱེས་ན་དེའི་ངོ་བོར་ལྟོས།།མ་ཞི་།
དེ་ཚེ་བདག་གཞན་མ་གྲུབ་དཔེ།།རྨི་ལམ་སོམས་ལ་རང་འཁྲུལ་གཞི་རྩ་ཆོད།།དེས་ཀྱང་མ་ཞི་ཚོགས་དྲུག་ཡུལ་དབང་ཤེས།།དོན་ལ་བདེན་པར་མ་གྲུབ་རང་སེམས་ཉིད།།རང་སེམས་
གང་དུའང་གནས་དང་འགྲོ་བ་མེད།།སོ་སོར་ཕྱེས་ལ་རང་སེམས་རྩ་གདར་ཆོད།།ཆོས་སྐུའི་རྒྱལ་སར་རང་དབང་མ་འབྱོར་པར།།རང་འཁྲུལ་རྨི་ལམ་ལྟ་བུའི་ལས་འབྲས་གསོགས།།ཀུན
རྫོབ་སྡིག་སྤོངས་དགེ་ལ་ནན་ཏན་བསྐྱེད།།སྡིག་པའི་རྣམ་རྟོག་དྲན་ཤེས་ཐོ་བས་གཞོམ།།དགེ་བའི་བསོད་ནམས་དངོས་དང་ཡིད་ཀྱིས་སྤེལ།།བླ་མ་མི་ལའི་རྣམ་ཐར་ལ་སོམས་ནས།།
ཕ་རྗེས་བུ་ཡིས་སྙོགས་པའི་གཡར་དམ་ལོངས།།བདེ་དགའ་བྱུང་ན་དཀོན་མཆོག་བཀའ་དྲིན་དང་།།འཁོར་འདས་རིག་དང་མ་རིག་ཙམ་ཞིག་སྟེ།།རང་གི་མ་ཤེས་རང་འཁྲུལ་རྨི་ལམ་

བཞིན།།རང་གིས་བསྒྲུབ་ཀྱི་གཞན་གྱིས་བྱས་མིན་པས།།སྡུག་བསྔལ་བྱུང་ཚེ་ལེ་ལན་རང་ལ་འདོད།།མདོར་ན་ཅི་བྱེད་ཆོས་དང་མཐུན་པར་གྱིས།།འཇིག་རྟེན་མི་ཡི་ཁྱུ
ནས་བུབུད་ལ་ཐོངས།།བྱས་བསགས་དགེ་བ་སྒྱུ་མའི་སེམས་ཅན་ལ།།སྒྱུ་མ་ཙམ་དུ་བསྔོ་སྨོན་རྒྱ་ཡིས་ཐོབ།།དེ་ཙམ་ཉམས་ལེན་སྙིང་པོར་དྲིལ་ཐུབ་ན།།རྒྱལ་སྲས་ལམ་བཟང་འཇུག་ལ་མི་རིང
གིས།།མྱུར་དུ་འཁོར་བའི་མཚོ་ལས་ཐར་བར་ངེས།།ཞེས་པའང་སྨན་སྡོང་དགེ་མ་ཆོས་མཛད་མས་བསྐུལ་བའི་ངོར་གདམས་པ་དགེ།